Oficiālais Vēstnesis L 318 , 22/11/2002 Lpp. 0004 - 0005



Komisijas Regula (EK) Nr. 2066/2002 (2002. gada 21. novembris), ar kuru papildina pielikumu Regulai (EK) Nr. 2400/96 par konkrētu nosaukumu iekļaušanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kas paredzēts Padomes Regulā (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (Carne de Bovino Cruzado dos Lameiros do Barroso, Pruneaux d’Agen – Pruneaux d’Agen mi-cuits, Carciofo romanesco del Lazio, Aktinidio Pierias, Milo Kastorias, Welsh Beef) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 2796/2000 [2], un jo īpaši tās 6. panta 3. un 4. punktu, tā kā: (1) Portugāle, saskaņā ar Regulas (EEK) Nr. 2081/92 5. pantu, nosūtīja Komisijai iesniegumu par to, lai nosaukumu Carne de Bovino Cruzado dos Lameiros do Barroso reģistrētu kā ģeogrāfiskās izcelsmes norādi, Francija nosūtīja Komisijai iesniegumu par to, lai nosaukumu Pruneaux d’Agen – Pruneaux d’Agen mi-cuits reģistrētu kā ģeogrāfiskās izcelsmes norādi, Itālija nosūtīja Komisijai iesniegumu par to, lai nosaukumu Carciofo Romanesco del Lazio reģistrētu kā ģeogrāfiskās izcelsmes norādi, Grieķija nosūtīja Komisijai divus iesniegumus par to, lai nosaukumu Aktinidio Pierias un Milo Kastorias reģistrētu kā ģeogrāfiskās izcelsmes norādes un Apvienotā Karaliste nosūtīja Komisijai iesniegumu par to, lai nosaukumu Welsh Beef reģistrētu kā ģeogrāfiskās izcelsmes norādi. (2) Saskaņā ar minētās regulas 6. panta 1. punktu iesniegumi atbilst visām minētajā regulā noteiktajām prasībām un jo īpaši, tāpēc ka iesniegumos ir visa informācija, kas vajadzīga saskaņā ar regulas 4. pantu. (3) Pēc šīs regulas pielikumā iekļauto nosaukumu publicēšanas Eiropas Kopienu Oficiālajā Vēstnesī [3] Komisija nav saņēmusi nevienu iebildumu saskaņā ar Regulas (EEK) Nr. 2081/92 7. pantu. (4) Pretendentu grupa, kas iepriekš bija pazīstama ar nosaukumu Welsh Beef Promotions, kopš kāda laika ir mainījusi savu nosaukumu uz Welsh Lamb and Beef Promotions Ltd. (5) Tādēļ nosaukumi jāiekļauj "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" un tādējādi jāaizsargā visā Kopienā kā aizsargāti cilmes vietu nosaukumi vai aizsargātas ģeogrāfiskās izcelsmes norādes. (6) Ar šīs regulas pielikumu papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 1495/2002 [5], IR PIEŅĒMUSI ŠO REGULU. 1. pants Šīs regulas pielikumā minētos nosaukumus ar šo iekļauj Regulas (EK) Nr. 2400/96 pielikumā un ieraksta kā aizsargātas ģeogrāfiskās izcelsmes norādes (AĢN) "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kas paredzēts Regulas (EEK) Nr. 2081/92 6. panta 3. punktā. 2. pants Šī regula stājas spēkā 20. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 21. novembrī Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 324, 21.12.2000., 26. lpp. [3] OV C 21, 25.1.2000., 18. lpp. (Welsh Beef)OV C 21, 24.1.2002., 27. lpp. (Carne de Bovino Cruzado dos Lameiros do Barroso)OV C 46, 20.2.2002., 5. lpp. (Pruneaux d’Agen - Pruneaux d’Agen mi-cuits)OV C 51, 26.2.2002., 26. lpp. (Carciofo Romanesco del Lazio)OV C 76, 27.3.2002., 7. lpp. (Aktinidio Pierias)OV C 67, 16.3.2002., 29. lpp. (Milo Kastorias) [4] OV L 327, 18.12.1996., 11. lpp. [5] OV L 225, 22.8.2002., 11. lpp. -------------------------------------------------- PIELIKUMS EK LĪGUMA I PIELIKUMĀ UZSKAITĪTIE PRODUKTI, KAS PAREDZĒTI LIETOŠANAI PĀRTIKĀ Svaiga liellopu gaļa PORTUGĀLE Carne de Bovino Cruzado dos Lameiros do Barroso (AĢN) APVIENOTĀ KARALISTE Welsh Beef (AĢN) Augļi – žāvēti augļi FRANCIJA Pruneaux d’Agen – Pruneaux d’Agen mi-cuits (AĢN) Augļi un dārzeņi ITĀLIJA Carciofo Romanesco del Lazio (AĢN) GRIEĶIJA Ακτινίδιο Πιερίας (Aktinidio Pierias) (AĢN) Μήλο Καστοριάς (Milo Kastorias) (AĢN) --------------------------------------------------